1857 की क्रांति की शुरुआत भले ही मेरठ से हुई थी। लेकिन उत्तर भारत का शायद ही कोई ऐसा कोना बचा हो जहां इसकी गूंज न सुनाई दी हो। चंबल तो वैसे भी अपनी बहादुरी के कारनामों और साहस के लिए जाना जाता है। ऐसे में भला ये क्षेत्र कैसे अछूता रह सकता था। देश के इस प्रथम स्वतंत्रता संग्राम में हजारों-हजार लोग शहीद हुए थे। उनमें से एक हिस्सा इस चंबल क्षेत्र से भी था। इन्हीं ज्ञात-अज्ञात शहीदों की याद में यहां 25 मई को एक कार्यक्रम आयोजित होने जा रहा है। चंबल संसद के नाम से रखे गए इस कार्यक्रम की अगुवाई सिनेकर्मी, यायावर और कभी न थकने वाले शाह आलम कर रहे हैं। इस मौके पर पेश होने वाले पर्चे को आप यहां पढ़ सकते हैं......